ગવર્ન્મેન્ટ જનરલ અને મોરેવિયાના ગવર્નરના નામના સિક્કા ઉપરાંત, બ્રેડ, કાળાબજારનું પેટ્રોલ, લોટ, કાપડ, સિગરેટ, વગેરે લાવવા માટે બર્નો કે ઓલોમક સુધી ટ્રક દ્વારા મુસાફરી કરવા કેદીઓ માટેની ખોટી પરવાનગીઓ માટેના સિક્કા પણ તેણે બનાવ્યા હતા. એક સમયે મેરેક બાઇબર્સ્ટેઇનની યહૂદી મડળીના સભ્ય અને ક્રેકોવના દવાના વેપારી લિઓન સેલપીટરે, બ્રિનલિટ્ઝમાં એક દુકાન બનાવી હતી. બેજસ્કીએ અત્યંત કાળજીપૂર્વક બનાવેલા સત્તાધારી પક્ષના ગરૂડ અને ક્રોસના ચિહ્નવાળા રબ્બરના સિકાઓની મદદથી ઓસ્કરે વધારાના શાકભાજી, લોટ, સીરિયલ, વગેરે મગાવ્યા હતા, તેની સાથે ગ્રોસ-રોસેનથી હેસીબ્રોએકે મોકલાવેલી કેટલીક ખાદ્યસામગ્રી પણ એ દુકાનમાં રાખવામાં આવતી હતી.